Diari Oficial de la Generalitat Valenciana


Sumari del DOGV 9216, del 16-11-2021 (2021/11140)

RESOLUCIÓ de 9 de novembre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció, establit en la Resolució de 2 de juny de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11766


Data del document
:   09-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 9 de novembre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció, establit en la Resolució de 2 de juny de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià. [2021/11379]  
El punt deu de la Resolució de 2 de juny de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià estableix que la data límit per a presentar la documentació justificativa de la realització de l'activitat subvencionada és el 31 d'octubre de 2021.  
La Resolució de 27 d'octubre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció, establit en la Resolució de 2 de juny de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià, modificà la data límit per a presentar la documentació justificativa de la realització de l'activitat subvencionada i establia el 10 de novembre de 2021 com a data límit de presentació de la documentació justificativa de la subvenció.  
  
Atés que la comprovació de la documentació ha estat més difícil del previst i per tant la convocatòria de la comissió tècnica d'avaluacions de les sol·licituds i l'enviament posterior de l'expedient per a la fiscalització prèvia a la concessió s'ha retardat.  
Atés que la modificació es produeix abans d'acabar el termini de la justificació de l'activitat, que no perjudica drets de tercers i que les bases no prohibeixen la modificació.  
Atés el que estableix l'article 32 de la Llei 39/2015, d'1 d'octubre, del procediment administratiu comú de les administracions públiques, vista la proposta del director general de Política Lingüística i Gestió del Multilingüisme de 8 de novembre de 2021, resolc:  
  
  
Únic  
Modificar el punt resolutiu únic de la Resolució de 27 d'octubre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció, establit en la Resolució de 2 de juny de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià (DOGV 9205, 29.10.2021), i establir el dia 19 de novembre de 2021 com a data límit de presentació de la documentació justificativa de la subvenció.  
  
Aquesta resolució produirà efectes des del dia de la signatura.  
  
València, 9 de novembre de 2021.- El conseller d'Educació, Cultura i Esport: Vicent Marzà i Ibáñez.